Mārtiņš Lauva

Mārtiņš Lauva (dzimis 1978. gada 24. decembrī) ir Latvijas uzņēmējs, basketbola jauno talantu atbalstītājs, kā arī talantīgo studentu mecenāts.

 Izglītība 
M. Lauva vidējo izglītību ieguvis 1997. gadā Rīgas komercskolā.

2001. gadā M. Lauva Ventspils Augstskolā ieguva Sociālo zinātņu grādu vadībzinātnē.Ventspils Augstskola tīmekļa vietne

Tālāk sekoja maģistrantūras studijas Latvijas UniversitātesLatvijas Universitātes tīmekļa vietne Ekonomikas un vadības fakultātēLatvijas Universitātes Ekonomikas un vadības fakultāte, kur M. Lauva 2003. gadā ieguva sociālo zinātņu maģistra grādu ekonomikā.

2022. gadā Mārtiņš Lauva, aizstāvot promocijas darbu par privāto investīciju menedžmentu un iespējamo atdevi sportā tematiku, Ventspils Augstskolā ieguva doktora grādu.

 Uzņēmējdarbība 
M. Lauva kā Latvijas uzņēmējs veicis biznesa projektus reģionālā un nacionālā mērogā.

Pēc bakalaura studiju beigšanas M. Lauva savu profesionālo darbību uzsāka kā auditors starptautiskajā uzņēmumā “Deloitte & Touche”.Deloitte Touche Tohmatsu LLC tīmekļa vietne 2000. gadu sākumā M. Lauva savu profesionālo darbību turpināja Ventspils tranzīta uzņēmumu nozarē, kā arī uzsāka savu privāto uzņēmējdarbību.

Kopš 2022. gada M. Lauva ir projektēšanas un būvniecības uzņēmuma SEP (A/S "Siltumelektroprojekts")SEP, vadošā projektēšanas un inženierijas uzņēmuma Baltijas valstīs, tīmekļa vietne valdes priekšsēdētāja padomnieks, bet kopš 2024. gada - SEP izpilddirektors.

 Sabiedriskā darbība un mecenātisms 
Paralēli akadēmiskajai un profesionālai darbībai Mārtiņš Lauva aktīvi iesaistījies dažādās sabiedriskajās aktivitātēs. Viņš bija viens no Ventspils Augstskolas studentu pašpārvaldes izveidotājiem un studentu padomes priekšsēdētājs no 1998. līdz 2000. gadam. M. Lauva tāpat bijis Ventspils Augstskolas Senāta loceklis. 

No 2007. līdz 2009. gadam Mārtiņš Lauva ieņēma Latvijas Basketbola savienības padomes locekļa amatu, bet no  2010. līdz 2012. gadam ieņēma Latvijas Basketbola savienības valdes locekļa amatu.

No 2009. līdz 2012. gadam  Mārtiņš Lauva ieņēma Latvijas Tirdzniecības un rūpniecības kameras padomes locekļa amatu. 

Mārtiņš Lauva kopš 2012. gada ir nevalstiskās organizācijas "Latvijas Basketbola atbalsta partnerība" valdes priekšsēdētājs. Tās mērķis ir attīstīt un finansiāli atbalstīt Latvijas basketbola jauniešu un pieaugušo nacionālās izlases, klubu basketbola kultūru Latvijā un sadarboties ar citu valstu basketbola klubiem un starptautiskajām basketbola organizācijām.

Lai atbalstītu talantīgos studentus, kā arī pateiktos Ventspils Augstskolai par sniegto izglītību, M. Lauva 2014. gadā izveidoja sava bijušā pasniedzēja, profesora Andra Klausa vārdā nosaukto stipendiju. 

Līdz šim profesora Klausa stipendija pasniegta desmit reizes un stipendiātu vidū ir vairāki desmiti Ventspils Augstskolas studentu.

Kopš 2024. gada Mārtiņa Lauvas iniciatīvai pievienojies Ventspils Augstskolas Padomes priekšsēdētājs, profesora Andra Klausa dēls, Kristaps Klauss, kļūstot par stipendijas otro mecenātu un palielinot kopējo stipendijas fondu līdz 3000 eiro.

2007. gadā M. Lauva kopā ar domubiedriem atjaunoja “VEF Rīga” basketbola klubu.

M. Lauva arī piedalījies jauno basketbola talantu atbalstīšanā un pilnveidošanā. M. Lauvas vadībā tika izveidota basketbola aģentūra BAA “Rīga”, kas savu darbību sāka 2008. gada oktobrī, un tās mērķis bija veidot no jauniem basketbolistiem profesionāļus. Aģentūras strādājusi ar vēlākajiem Latvijas vīriešu basketbola izlases spēlētājiem, kā, piemēram, Jānis Timma, Mārtiņš Laksa, Kitija Laksa, Artjoms Butjankovs u.c. 

2021. gadā  Mārtiņš Lauva un “Latvijas basketbola atbalsta partnerība” (LBAP) kļuva par “TTT Rīga” partneriem un finansiāli uzsāka atbalstīt Eirolīgas komandu.

 Atsauces 

 Ārējās saites 
 Sabiedriskais medijs LSM.lv
 Mārtiņš Lauva un Latvijas basketbola atbalsta partnerība kļūst par TTT atbalstītāju
 Mārtiņš Lauva: Uz Latvijas izlasi ir pārāk mazs publiskais spiediens
 Uzņēmējs Mārtiņš Lauva iedibina savu stipendiju Ventspils Augstskolā
 Mārtiņš Lauva's research while affiliated with Ventspils University College and other places
 Mārtiņš Lauva: Būt uzņēmējam ir talants! 
 Jānis Blūms un Mārtiņš Lauva par Latvijas izlases sniegumu | VEF PODKĀSTS #23
 X (Twitter) profils
 LinkedIn profils
 Instagram profils

Kategorija:1978. gadā dzimušie
Kategorija:Latvijas uzņēmēji